KOMMISSIONENS FORORDNING (EF) Nr. 985/95 af 2. maj 1995 om gennemførelsesbestemmelser til Rådets forordning (EF) nr. 774/94 for så vidt angår indførsel af 150 000 tons blød kvalitetshvede og 150 000 tons hård kvalitetshvede

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 774/94 af 29. marts 1994 om åbning og forvaltning af en række EF-toldkontingenter for oksekød af høj kvalitet, svinekød, hvede og blandsæd af hvede og rug samt klid og andre restprodukter (1), særlig artikel 7, og

ud fra følgende betragtninger:

Ved Kommissionens forordning (EF) nr. 1854/94 af 27. juli 1994 om gennemførelsesbestemmelser til forordning (EF) nr. 774/94 for så vidt angår importlicenser for kvalitetshvede (2), ændret ved forordning (EF) nr. 2547/94 (3), er der fastsat særlige bestemmelser for tilrettelæggelsen af indførslerne i forbindelse med det kontingent, der blev åbnet ved sidstnævnte forordning;

under hensyntagen til situationen på EF's hvedemarked bør der fastsættes en periode for indgivelse af ansøgninger om importlicenser i forbindelse med dette kontingent; med henblik herpå bør der bl.a. fastsættes særlige bestemmelser for definition af standardreferencekvaliteten for den hårde hvede og bløde hvede, der skal indføres, samt bestemmelserne for den kontrol, der skal foretages af de indførte varer; for at undgå spekulation, bør det ikke tillades at annullere importlicenser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

1. Perioden for indgivelse af ansøgninger om importlicenser for hård kvalitetshvede henhørende under KN-kode 1001 10 00 og blød kvalitetshvede henhørende under KN-kode 1001 90 99, der opfylder betingelserne i artikel 5 i forordning (EF) nr. 774/94, løber fra den tredivte dag efter dagen for ikrafttrædelsen af nærværende forordning. Den udløber ved udgangen af den tredje dag efter dagen for dens påbegyndelse.

Såfremt den samlede mængde, der er ansøgt om indtil den dato, hvor fristen for indgivelse af de i første afsnit omhandlede ansøgninger udløber, for et af produkterne, er lavere end den mængde, der er angivet i stk. 2, påbegyndes der en anden frist for indgivelse af ansøgninger om importlicenser for det pågældende produkt fra den syvende arbejdsdag efter udløbet af den i første afsnit nævnte frist. Denne anden frist udløber ved udgangen af den tredje dag efter dagen for dens påbegyndelse.

2. De samlede mængder, der kan indføres efter nærværende forordning, vedrører 150 000 tons hård hvede henhørende under KN-kode 1001 10 00 og 150 000 tons blød hvede henhørende under KN-kode 1001 90 99. Den indførte hvede skal opfylde kravene til minimumskvalitet i overensstemmelse med de karakteristika, der er anført i bilaget.

3. Forordning (EF) nr. 1854/94 finder anvendelse.

Artikel 2

1. Den indførselssikkerhed, der er omhandlet i artikel 2, stk. 1, litra c), tredje led, i forordning (EF) nr. 1854/94, frigives ved fremlæggelse af bevis for, at indførslen er foretaget under overholdelse af den foreskrevne mængde og kvalitet, jf. dog artikel 5, stk. 2, i nævnte forordning. Med henblik herpå kontrolleres den vare, der indføres, af den indførende medlemsstats ansvarlige organ.

2. Det i stk. 1 omhandlede bevis leveres af kontrolorganet i den indførende medlemsstat.

3. Toldmyndigheden i den indførende medlemsstat udtager særskilt repræsentative prøver og opbevarer dem på Kommissionens vegne ved overgangen til fri omsætning i EF.

4. Omkostningerne ved kontrollen samt omkostningerne ved prøveudtagningerne bæres af indehaveren af importlicensen.

5. Referencemetoderne for den i stk. 1 omhandlede kontrol til bestemmelse af såvel den hårde hvedes som den bløde hvedes kvalitet er beskrevet i forordning (EØF) nr. 1908/84 (4).

Artikel 3

Uanset bestemmelserne i artikel 3, stk. 5, i forordning (EF) nr. 1854/94 kan ansøgeren i intet tilfælde tilbagekalde sin licensansøgning.

Artikel 4

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. maj 1995.

På Kommissionens vegne

Franz FISCHLER

Medlem af Kommissionen

(1) EFT nr. L 91 af 8. 4. 1994, s. 1.

(2) EFT nr. L 192 af 28. 7. 1994, s. 31.

(3) EFT nr. L 270 af 21. 10. 1994, s. 7.

(4) EFT nr. L 178 af 5. 7. 1984, s. 22.

BILAG

Krav til minimumskvalitet for hvede, der indføres i forbindelse med det kontingent, der blev åbnet ved Rådets forordning (EF) nr. 774/94

>TABELPOSITION>